**HØSTGUDSTJENESTE**

På en af de sidste varme og solrige eftersommerdage blev der afholdt høstgudstjeneste . Allerede da man trådte ind i våbenhuset, så man et imponerende opbud af årstidens blomster, frugter og grene, smukt arrangeret. Kirken var næsten fuld af feststemte mennesker. Efter kirkegangen indbød Dorthe alle til spisning i Sognehuset. Det benyttede ca. 50 sig af. Eva og Birthe havde kokkereret hele morgenen og tilberedt dejlige retter til et tag-selv-bord.
Det var en rigtig hyggelig og feststemt søndag. Stor tak til menighedsrådet .

Ole Sand